


A, 


A 
3 A YN 





CRI Y CARCHARORION. 


ROM y calon, tra mae gwelydd 
Mawr yn rhaunu rhwng carennydd, 
Tad a mam, a phlant a phriod, 
Brawd achwaer, a phob cydnabod; , 
Yn dìhoeni wrth ei hunan, | 
Mewn oer gilfach, neu gul ibach yn gwael wban; 
Heb ddim goleu, tân na gwely, 
Na dim moddion, na da ddynion i'w diddanu. 


2. 
'Trom y galon, tra.mae'n gweled 
Cwmp'ni atgas, diras, diriaid, 
A'u drwg gilwg gyd â'u gilydd, 
Yn dirboeni rhyw rai beunydd ; 
Rhai digasog, ffyrnig, creulon, 
Fel yn Uffern, yma yw'r Gerthen ro'er yn gaethion; 
Mewn gwedd ac anian; iaith a gweithred, 
Yn rhai salw, o'r un ddelw a charn o ddiawlaid, 

3. 
fTrom ein calon, tra mae'n clywed 
Sgrêch y ddôr yn gwichio'n ddiriaid; 
'Trist yw clywed trwst y cloion 
Yn cau drysau'r muriau mawrion ; 
Dadwrdd lingciau hei'rn yn tingcio, 
Ydyw'r clychau, a'r llais main tenau sy' yma yn tiwnio; 
Griddfan, cwyn, ac oer och neidiau 
Fyth breswylia'n holl anniddan hyll anneddau, 

4. 

'Trom y galon, tra mae goleu 

I rai nabod ein hwynebau ; 

Waith llu sy'n cyrchu i mewn i'r carchar 

Bob dydd o rannau pell y ddaear; 

Er cael mewn cyffes hanes hynod, 
Faint yn ffiaidd yn ein buchedd wnaem o bechod; 
Pan yr addefom, llawer adyn 

Sy'n lle tosturio, yn ein gwawdio'n union gwedi'n, 


o 
'Trom y galon tra mae gwilwyr 
Dewr yn cadw'r pyrth yn gywir; 
Maith fesurau'r muriau mawrion, 
Wnuai'r gwr a'u gwelo'n oer ei galon; 


Er eu trengu, rhaid cyn tringon? 
Y fath uchder gael rhyw 'sgeler hir ysgolion; 
_ Âc amhosibl fyth i gaeth-ddyn, 
Gwthied fynno, allu treiddio tyllau trwyddyn), 








6. 
'Trom y galon, tra mae'r gwely 
Yn wlyb o danaf, heb eì dannu ; 
Ar dwssw o wêllt, heb un dilledyn 
Rhwng fy mol i a'r pridd melyn: 
Gyd â'r hwyr, mewn cell annifir 
Dan gadwynau, a mawrion diddu hei'rn y'm dodir 
Heb neb trwy'r nôs o fewn i'r cyntedd, 
Rhag fy marw, yma o'u galw, a ry' ymgeledd, 


T. 
Dyma driniaeth wael, druenus, 
I un a ga's ei fagu'n foethus; 
Yr wyf yn agos i wallgofi 
Wrth wel'd y neŵiìd byd ddaeth immi: 
Mynnai fy rhieni mwynaf 
Ro'i b6b amser wely tyner, diwael tanaf, 
A'r man yr awn! i mewn rhyw anhwyl, 
Cawn le'cynnes i mi' ym mynwes fy man anwyl. 


8. 
Gan wasgfa gofid, yn lle cysgu, 
'Tynnu 'ngwallt yr wyf, a gwylltu; 
Mynych dreiglo, a thywallt dagrau, 
Ŵrth wel'd y lle a wnes i 'nghartre' ; 
Yno rhwyfo dwylô a berrau, 
I gael'torri, ac i dynnu'm hoer gadwynau; 
Ond yn ol gwingo'm traed i'w herbyn, 
A'bod' yn llonydd mewn egwydydd mae'n hwy gwedi'n, 








9. 
Cof am oriau, dyddiau diddan, 
i A boreu mebyd, 'bair i'm wban ; 
' Yn y Gwanwyn, blodau gwynion 
A ddarparent rawn-win purion; 
Ond pan gododd gwynt ac oerfel, 
Y dail a'r blodau i gyd'a wywau gyd â'r awel; 
Ac yn groes i'r hen obeithion, 
'Nawr y dygant, er mawr soriant, rawn-win surion, 

10. 

'Trom yw calon wirion, waraidd 

Pawb o'm ceraint mwyn, cariaidd, 

Sy' gan g'wilydd llym a galar. 

Bron a ffaelu rhodio'r ddaear ; 

Darfu'n lân o fewn eu hannedd 

Âm bob diddig gân a miwsig, gwên a maswedd; 
” Mewn oer henaint mae'n rhieni 
| Yn cyd-wylo, 'nawr dan gwyno erioed ein. geni, 


11, 
Chwi dadau mwynion, os dymunwch 
Y doniau gorau i'r plant a gerwch, 
Er y Byd, O!. nag arbedwch 
Eu ceryddu mewn careiddwch! 


Distrywyd llawer trwy dosturi; 
' Eich plant na yrrwch, trwy'ch tirionwch, i'r Truenig 
Achub llawer llangc anhywaith, 
Gwyllt, penhoeden, y mae'r wialen, rhag marwolaeth, 

12. 
Dysgwch ddeddfau'r Arglwydd iddynt, 
Ymbiliwch arnynt, gweddiwch drostynt; 
Arferwch i ryw waith yn foreu; 
Gwiliwch rhag rho'i gormod gŵyliau; 
Swydd o/i dilyn wella'r iechyd, 
Sobra ffyliaid, ac a'u gwared rhag seguryd; 
Deddfau glân, ac ofn yr Arglwydd 
Yn yr enaid, fyth a'u gwared rhag pob gwradwydd, 


13. 
.. Blentyn ynfyd cais drugaredd, 
I'th rieni rho anrhydedd; 
'Tra fech blentyn, dilyn d'alwad, 
Ac adnebydd ddydd d'ymweliad ; 
Oni throi wrth lais d'athrawon 
I gael perffaith iechydwriaeth, eurwych, dirion, 
F'allai gwelir dithai'n bruddaidd, 
Mewn carchar-dŷ, yn difaru am d'oferedd, 


14, 

Ofer ydyw i un fwriadu 

Yn ei galon fyth i gelu 

Cymmaint oll a wnel o gamwedd, 

A ffoi rhag teimlo dwylo dialedd; 

Ym inhen amser daw'r hên ddrygau 
Wnaed mewn t'wyllwch a dirgelwch, oll i'r goleu; 
.. Wedi rowndio'r byd i'r India, 

Bydd cosp, er rofyn, o hìr ddilyn, yn siwr o ddala. 

13. 
Nid yw'r Ustus mawr a'r tystion, 
Nid yw'r gwyr â'r gynau duon, 
Nid yw'r sirydd llym ei soriant, 
Nid yw'r arfog wyr a'u gwiliant, 
Ood rhyw nodau dychrynadwy, 
A chysgodau o ofidiau mwy ofnadwy 
'R Sesiwn olaf, pan fydd Iesu ' 
Mewn mawrhydi, ac heb wyrni yn ein barnu, 


16. 


Y mae'r baich trwm, mawr o bechod 
' Ar fy soddi lawr i'r gwaelod; 
Daw 'ngweithredoedd erchyll, duon 
Yn y tywyllwch fel ellyllon, 
Dros y gaer a thrwy'r parwydydd, 
O flaen fy llygaid, oll i'w gweled, o'r hylla i'w gilydd; 
A'r Sarph Cydwybod rhwng fy nwyfron, 
Saetha wenwyn ei du golyn hyd y galon, 


17. 
Os hapia ryw bryd i'm gael hepian, 
Ni pheri'r hîn ond ennyd fechan; 
Rhyw íreuddwydion hyll arswydus, 
A wna 'ngwsg i'n flin brawychus; 
Rhedeg weithiau'r ydwy” ngwaetha', 
Drwy goed a chreigydd rhag fy nialydd sy' ar fy nala; 
Myn'd rhwng miloedd yn rhwym eilwaith, 
'Tan lesmeirio, a mawr ŵylo, i'm marwolaeth! 

'Trom yw'r galon, tra mae'r golwg 
Ar y gelyn garwa'i gilwg, 
Yr angau dewr, â'i lifrau duon 
Wna'r dewra a'i gwelo dorri ei galon; 
Nid all un câr, na chyfaill mwynaidd 
Gynorthwyo pan y delo poenau a dialedd; 
I b'le trown pan codo storom, 
Ac erchylldod y diwrnod mawr du arnom? 


19. 
Os oes cyfaill fo'n ein cofio 
Yn deisyfu gwel'd ein safio, 
Y rhai nesaf o'n perthnasau, 
Hyd 'nod brodyr ofna'n bradau; 
Rhoddi tostur farn marwolaeth 
Ar lofruddion mawr, a lladron, mae'r llywodraeth; 
Er diogelu ei deiliaid ffyddlon, 
Eu bywydau a'u meddiannau mewn modd union, 


20. 
Ofer disgwyl help o'r bryniau, 
Nag o liaws y mynyddau ; 
Ni rydd S1on, sy' fawr ei soriant, 
Un addewid o faddeuant ; 
Y mae'r gyfraith gaeth yn bwrw 
'R adyn lledffol, edifeiriol, fyn'd i farw; 


Er dwys wban, nid oes obaith 
Cael gan honno, gwedi ei digio, gadwedigaeth, 

od. 
Arglwydd graslôn, tirion, tyred 
O'm gerwin gyflwr yma i'm gwared; 






Torr y rhwymau, y clymmau, a'r cloion 
Sy'n dyn gul, am dan y galon; 
Er bod dynion, am ei bechod 
Mawr, anafus, a du warthus, wedi' wrthod ; 
Dyro i'r gwaela” erioed d”ymgeledd, 
I gael gweled dôr agored i'th drugaredd, 





oo. 
Mae hanesion i Manasse, 
O ryw fan fel lle 'rwyf finnau, 
Er ei gamwedd, gael dy gymmod, 
A'i ryddhau o'r baich o bechod; 
Fy mhechod galw mae am ddialedd, 
Anwyl Iesu sy'n eirioli am drugaredd ; 
Gwrando, O Dad! ari eiriolaeth, 
Pan b'wy' marw, a Mawr Elw fydd marwolaeth! 

| _ ,/ Williams, Argraphydd, Merthyr. | 

